Clemens Plassmann

Clemens Plassmann (natus Warendorp in oppido Germaniae 2 Februarii 1894; mortuus Dusseldorpii 26 Aprilis 1970) fuit iuris rerumque politicarum doctor atque argentarius Germanicus, qui socius praesidii Argentariae Germanicae meruit. Filius Iosephi Plassman astronomi (1859–1940) et pater Engelberti Plassmann bibliothecarii scientiaeque bibliothecarum periti fuit. 

 Scripta 
Otio versus partim Latine conscripsit nomine modo anagrammatis ficto C. Palm-Nesselmanns, quorum nonnullis in Adolfum Hitler satellitesque eius vehementer invectus est, sicut versu anno 1944 scripto 
Labitur dux, dabitur lux
vel, iudices iniustos vituperans
Qui respicit deum non despicit reum.

De Plassmann
 Engelbert Plassmann: Verzeichnis der Schriften von Clemens Plassmann (1894–1970). Recht, Wirtschaft, Familienkunde, Sprache. Schürmann & Klagges, Bauci 1972.
 De Plassmann in Deutsche Biographie
 Viva Camena, p. 216.

Categoria:Argentarii Germaniae
Categoria:Auctores Neolatini
Categoria:Scriptores Germaniae
Categoria:Viva Camena
Categoria:Poetae Latini Germaniae